Kvartira-studiya. Kvartira-studiya odatda ichki devorlarsiz kichik kvartira boʻlib, unda oshxona, mehmonxona va yotoqxona bitta yerda joylashgan. 20-asr boshlarida studiyalar minimal mebelga ega va baʼzan shu qavatning oʻzidagi umumiy sanuzelga ega boʻlgan kichik turar-joy hisoblanar edi. Bugungi kunda kvartira-studiyalar koʻchmas mulkning turli segmentlarida taqdim etilmoqda. Ekonom toifasida bu kichik maydonga ega boʻlgan kvartiralardir. Hashamatli binolarda katta kvartira-studiyalar ham mavjud. Turli mamlakatlarda. AQSH. AQShda kvartira-studiyalarning oʻrtacha maydoni 46–56 m² ni tashkil qiladi. Argentina. Argentinada kvartira-studiya monoambiente deb ataladi (ispan tilida „mono“ - bir, „ambiente“ - xona). Germaniya. Germaniyada bir xonali kvartira anʼanaviy ravishda Garçonnière (fransuz tilidagi garçon, bola, yigit yoki boʻydoq degan maʼnoni anglatadi) yoki Einzimmerwohnung („Ein“ - bir, „Zimmer“ - xona, „Wohnung“ - kvartira) deb ataladi. Gonkong. Gonkongda studiya - bu taxminan 10 kvadrat metrlik mini-kvartira boʻlib, shuningdek, hammom va oshxonaga ham ega. Yashash maydonining minimal hajmi avtoturargohning kattaligiga teng. Kanada. Kanadada kvartira-studiyalarni bachelor (boʻydoqlar kvartirasi) deb ataladi. Portugaliya. Portugaliyada kvartira-studiyalar T0 (T-Zero) bilan belgilanadi, 0 raqami kvartirada alohida yotoq xonalari yoʻqligini bildiradi. Shvetsiya. Shvetsiyada kvartira-studiyalar “etta” yaʼni "birlik" deb ataladi. Ularning maydoni odatda 20 dan 40 m² gacha boʻladi. Yaponiya. Yaponiyada maydoni taxminan 10 m² boʻlgan studiya kvartiralari wan rūmu manshon (bir xonali qasr) deb ataladi.